text: Mange uheld: Pas på sne- og isglatte veje
  10 december 2017 kl. 06.18
  Skal man ud at køre søndag morgen, skal man være meget forsigtig. Der meldes om sne- og isglatte veje.
  Natten til søndag er sneen kommet, og syd- og sønderjyderne står de fleste steder op til sne- og frostglatte veje. Så skal man ud at køre søndag morgen og formiddag, skal man være forsigtig og køre efter forholdene.
  Det glatte føre har allerede overrasket en del bilister i Sønderjylland, hvor der i nat har været meldinger om flere glatføreuheld.
  En bil endte blandt andet på taget søndag morgen tidligt, og bilisten måtte hjælpes ud af bilen af Brand og Redning Sønderjylland. Der er ingen melding om alvorligt tilskadekomne.
  Kort før klokken 9 er to biler stødt sammen på Ribevej i Skrydstrup på grund af det glatte føre. I følge Brand og Redning Sønderjylland er der en tilskadekommen ved ulykken.
  Kort før klokken 9 søndag er to biler stødt sammen på Ribevej i Skrydstrup. I følge Brand og Redning Sønderjylland er der en tilskadekommen.
  DMI melder om sne- og sludbyger dagen igennem, men heldigvis også lidt solkig.
  Flere færdselsuheld på Flensborg Landevej, Lundtoftvej, i Lundtoft, syd for Søgaard. Der er glat på stedet, dette gav følgeuheld. Kør forsigtig.#politidk
  
  